492 अंक लेकर अव्वल रहीं, बोलीं- स्कूल के अलावा रोज 4 घंटे पढ़ाई, हर टॉपिक क्लीयर किया
हिमाचल प्रदेश स्कूल शिक्षा बोर्ड ने आज 12वीं का परीक्षा परिणाम घोषित किया, जिसमें सिरमौर जिले की बेटी कॉमर्स स्ट्रीम में स्टेट में अव्वल रही।
हिमाचल प्रदेश स्कूल शिक्षा बोर्ड ने आज 12वीं का परीक्षा परिणाम घोषित किया, जिसमें सिरमौर जिले की बेटी कॉमर्स स्ट्रीम में स्टेट में अव्वल रही। राजकीय वरिष्ठ माध्यमिक विद्यालय सराहां की वृंदा ठाकुर ने 492 यानी 98.4 प्रतिशत अंक लेकर पहले स्थान पर रही।
जामन की सेर के रोही गांव निवासी अरुण कुमार की यह होनहार बेटी भविष्य में CA बनना चाहती है। सच्ची लगन व मेहनत के दम पर वृंदा ने स्कूल ही नहीं, क्षेत्र व परिवार का नाम भी रोशन किया है। वृंदा की इस उपलब्धि से क्षेत्र, परिवार और स्कूल में खुशी की लहर है।
सफलता का श्रेय परिवार और शिक्षकों को दिया
वृंदा ठाकुर ने अपनी सफलता का श्रेय माता-पिता, दादा-दादी व अध्यापकों को दिया। वृंदा ठाकुर की मां काजल शिक्षा विभाग में प्रवक्ता हैं, जबकि पिता अरुण ठाकुर सरकारी ठेकेदार हैं। उन्होंने बताया कि 8वीं तक की शिक्षा सैनिक स्कूल नाहन से की। 10वीं की पढ़ाई DAV पब्लिक स्कूल सराहां से की। आगे की पढ़ाई राजकीय वरिष्ठ माध्यमिक विद्यालय सराहां से की।
पूरी लगन और ईमानदारी से CA करुंगी: वृंदा
अपनी सफलता का राज खोलते हुए वृंदा ने कहा कि वह 'संजय सर' को फॉलो करती रही। जैसा वह पढ़ाते व गाइड करते रहे, उस पर पूरी तरह अमल किया। स्कूल के अलावा वह प्रतिदिन 4 घंटे पढ़ाई करती थी। उसी का परिणाम है कि आज वह राज्य में प्रथम स्थान पर रही है। वह भविष्य में चार्टेड अकाउंटेंट बनना चाहती है, जिसके लिए वह पूरी लगन व ईमानदारी से प्रयास करेगी।
स्कूल प्रिंसिपल ने परिवार को दी बधाई
राजकीय वरिष्ठ माध्यमिक विद्यालय सराहां के प्रिंसिपल सुरेंद्र कुमार चौहान ने कहा कि वृंदा ठाकुर होनहार बेटी है। इसकी लगन व मेहनत की बात की जाए तो वह शैक्षणिक सत्र के शुरू से ही कड़ी मेहनत में जुट जाती थी। परिणामस्वरूप आज यह कॉमर्स संकाय में प्रदेश भर में अव्वल आई है। इस शानदार सफलता के लिए उन्होंने वृंदा ठाकुर व उनके परिजनों को बधाई दी।
हिमाचल प्रदेश एजुकेशन बोर्ड के 12वीं के रिजल्ट से जुड़ी अन्य खबरें भी पढ़िए
हिमाचल में 12वीं का रिजल्ट 79.4%:साइंस में ओजस्विनी, आर्ट्स में तर्निजा और कॉमर्स में वृंदा रहीं टॉपर; 2022 से 13% कम रहा परिणाम
हिमाचल प्रदेश बोर्ड ऑफ स्कूल एजुकेशन (HPBOSE) ने 12वीं का टर्म-2 रिजल्ट घोषित कर दिया। तीनों संकाय की टर्म-2 परीक्षाओं में कुल 1,05,669 छात्र बैठे थें। इनमें से 83,418 छात्रों ने परीक्षा को पास किया, जबकि 13335 छात्रों की कंपार्टमेंट और 8139 बच्चे फेल हुए है। परीक्षा परिणाम 79.4 फीसदी रहा, जो पिछले साल 93.90% की अपेक्षा काफी खराब है। पूरी खबर पढ़िए...
हिमाचल में 12वीं में छाई बेटियां, पिछले साल की अपेक्षा 14.5% खराब रिजल्ट, शिक्षा मंत्री ने टीचरों की कमी बताई वजह
हिमाचल प्रदेश में 12वीं कक्षा के परीक्षा परिणाम में बेटियों का दबदबा रहा। प्रदेश में इस बार बीते साल की अपेक्षा 14.5 प्रतिशत खराब रिजल्ट रहा है। साल 2022 में 12वीं कक्षा में 93.90 फीसदी बच्चे पास हुए थे, जबकि इस बार 79.4 प्रतिशत छात्र पास हुए हैं। शिक्षा मंत्री रोहित ठाकुर ने खराब रिजल्ट के लिए स्कूलों में शिक्षकों की कमी को बड़ी वजह बताया।​ पूरी खबर पढ़िए...